Isus je uskrsnuo – Aleluja!

Dragi učenici, pozdravljam vas na početku osmog tjedna na daljinu.

***Izmolimo*** molitvu Duhu Svetome:

**O DOĐI, STVORČE**

O dođi, Stvorče, Duše Svet, pohodi duše vjernika,  
poteci višnjom milosti u grudi štono stvori ih.

Ti nazivaš se Tješitelj, blagodat Boga svevišnjeg,  
studenac živi, ljubav, plam i pomazanje duhovno.

Darova sedam razdaješ, ti, prste desne Očeve,  
od vječnog Oca obećan, ti puniš usta besjedom.

Zapali svjetlo u srcu, zadahni dušu ljubavlju,  
u nemoćima tjelesnim potkrepljuj nas bez prestanka.

Dušmana od nas otjeraj i postojani mir nam daj,  
ispred nas idi vodi nas, da svakog zla se klonimo.

Daj Oca da upoznamo i Krista sina njegova.  
i u te Duha njihova da vjerujemo sveudilj.

Sva slava Ocu vječnomu i uskrslomu Sinu mu,  
sa tješiteljem Presvetim nek bude sad i uvijeke. Amen.

1. dio

Prošli sat smo započeli temu: Potvrda – snaga kršćanskog poslanja tj. o sakramentu sv. potvrde (krizme).

Upoznali ste se sa darovima Duha Svetoga.

U prvom zadatku ćemo malo ponoviti i produbiti razumijevanje darova Duha Svetoga. Sjetite se da darova ima 7. To su: **mudrost, razum, savjet, jakost, znanje, pobožnost, strah Božji. (**Potrebno je objasniti strah Božji: nije to strah od Boga, da se Boga bojiš, već strah da ga ne povrijediš, da se od njega ne odmetneš, da ga ne izgubiš. Vjernik razumije koliko mu je Bog važan u životu i boji se da ga pogrešnim načinom života ne izgubi.)

Zadatak 1.

U tabelu ***upiši:***

a) koliko smatraš važnim posjedovanje pojedinog dara - brojevima od 1 (za najmanje važno) do 10 (za najvažnije), (možeš ponavljati brojeve).

b) po jednu situaciju u životu u kojoj bi ti bio potreban / koristan pojedini dar Duha Svetoga.

(ako ne razumiješ značenje pojedinog dara, ponovno odigraj zadatak od prošloga tjedna u kojem su lijepo protumačena značenja darova na poveznici: <https://wordwall.net/hr/resource/443866/vjeronauk/sedam-darova-duha-svetog> )

Dala sam vam jedan primjer da vam bude jasnije.

|  |  |  |
| --- | --- | --- |
| DAR DUHA SVETOGA | VAŽNOST DARA | SITUACIJA KADA MI JE POTREBAN |
| **MUDROST** |  |  |
| **RAZUM** |  |  |
| **SAVJET** |  |  |
| **JAKOST** |  |  |
| **ZNANJE** |  |  |
| **POBOŽNOST** |  |  |
| **STRAH BOŽJI** | **1.** | * **onda kada biram učiniti grijeh ili mu se oduprijeti** (npr. izrugivanje druge osobe; bojeći se da me grijeh ne udalji od Boga-neću ga počiniti ma kako mi bio privlačan) |

Nadam se da ste u primjerima iz života shvatili važnost ovih darova. Mnogi kršćani nisu nikada otvorili paket sv. krizme i izvukli darove. Vama želim da se to ne dogodi. Neće se dogoditi ako budete molili Duha Svetoga da vam ih pokaže i da ih koristite. Molitva je osnovno sredstvo otvaranja Božjih darova. Bez molitve paketi ostaju neotvoreni.

1. dio

Sakrament sv. krizme upotpunjuje primanje osobe u kršćansku vjeru. **Tri su sakramenta kršćanske inicijacije** tj. primanja u kršćanstvo (učili smo u 6. razredu): **krštenje, euharistija i potvrda.**

|  |  |  |
| --- | --- | --- |
| SAKRAMENTI | | |
| **INICIJACIJE** | OZDRAVLJENJA | POSVEĆENJA |
| **krštenje**  **euharistija**  **potvrda** | pomirenje (ispovijed)  bolesničko pomazanje | sveti red  ženidba |

Ostalo su sakramenti ozdravljenja (pomirenje (ispovijed), bolesničko pomazanje) i posvećenja (sveti red, ženidba). U početku su ljudi primali sva tri sakramenta odjednom, no kasnije su se odvojila u tri obreda: krštenje, prva pričest i sv. krizma.

Teško je na daljinu pokušati vam objasniti što je sakrament potvrde i zašto ga primamo, stoga ću se i ovoga puta poslužiti videom.

***Pogledajte*** pažljivo video na slijedećoj poveznici: <https://www.youtube.com/watch?v=roB4ZUheHUc> ,zatim ***u bilježnicu odgovorite*** na slijedeća pitanja (*pitanja ne treba prepisivati, samo odgovarati punim rečenicama):*

1. Što je sveta potvrda?
2. Koliko puta u životu sakramentalno primamo Duha Svetoga?
3. Koji cilj ima u duši čovjekovoj prvo primanje Duha Svetoga u sakramentu krštenja?
4. Koji cilj ima drugo primanje Duha Svetoga u sakramentu sv. potvrde (krizme)?

Toliko od zadaća za ovaj tjedan

Sada, obavezno pogledajte ovaj video za kraj-oduševit će vas: <https://www.youtube.com/watch?v=djk2cPY-3ow>

**Ne zaboravite u nedjelju je Majčin dan!!!**

Imate puno mogućnosti na internetu kako svoju majku iznenaditi čestitkom, diplomom, ili nekim poklonom. Nudim nekoliko poveznica: <https://www.youtube.com/watch?v=epQHFdksilg>

<https://www.youtube.com/watch?v=OzGiCgiIwTI>

<https://www.youtube.com/watch?v=m7e7xPi888k>

<https://www.youtube.com/watch?v=JhoJfEsZnd0>

Ili taj dan jednostavno budi Majci na raspolaganju, npr. napravi joj kavu, doručak, ručak, kolač, suđe operi... Zamijeni sve njene poslove. **Zapamti: cilj je da se osjeća važno, voljeno i sretno😊**

Neka sve vas, vaše obitelji, posebno vaše Majke, blagoslovi dobri Bog Otac, Sin i Duh Sveti!

vaša vjeroučiteljica 😊